open-index/open-wikipedia-markdown huggingface dataset:
Awubere

**Awubere** (myös **Awbare**, **Aw-Barre** tai **Teferi Ber**) on kaupunki Etiopian Somalin osavaltiossa. Sen asukasluku oli vuoden 2007 väestönlaskennan mukaan 10&nbsp;813.

## Maantiede

Awubere sijaitsee Etiopian Somalin osavaltiossa Jijigan alueella lähellä Somalimaan vastaista rajaa. Kaupungin kautta kulkee maantie Jijigasta merelle Somalimaan läpi.

## Historia
Awubere on rajakaupunki ja sen kautta on esimerkiksi salakuljetettu khatia. Yhdistyneiden kansakuntien pakolaisjärjestön pakolaisleiri Somaliasta tuleville pakolaisille avattiin vuonna 2007.

## Väestö
Awuberen asukasluku oli Etiopian vuoden 2007 väestönlaskennan mukaan 10&nbsp;813. Laajemman *weredan* eli piirikunnan asukasluku oli 39&nbsp;750. Awuberen pakolaisleirillä oli heinäkuussa 2021 hieman yli 12&nbsp;000 pakolaista.

## Lähteet
Five Nights at Freddy’s: Help Wanted

**Five Nights at Freddy’s: Help Wanted** tai **Five Night at Freddy’s VR: Help Wanted** on *[[Five Nights at Freddy’s (pelisarja)|Five Nights at Freddy’s]]* -pelisarjan virtuaalitodellisuuspeli, johon on yhdistetty pelisarjan 1-3 pelit ja monia muita pelimuotoja kuten Night terrors, Vent repair, Dark rooms ja Parts and service jos tasot loppuvat kesken voit myös ostaa peliin halloween-lisäosan joka tuo paljon muita tasoja ja on paljon pelottavampikin. Pelin saa pelattua myös läpi ilman virtuaalitodellisuuslaseja.

Pelille julkaistiin vuonna 2023 jatko-osa *[[Five Nights at Freddy’s: Help Wanted 2]]*.

## Lähteet
Kenneth Jones

**Kenneth Jeffrey ”Ken” Jones** (30. joulukuuta 1921 Blaenavon – 19. huhtikuuta 2006 Newport) oli brittiläinen pikajuoksun olympiamitalisti ja rugbynpelaaja.

Jones saavutti pikajuoksijana 4×100 metrin viestistä olympiahopeaa Lontoossa 1948 ja EM-hopeaa Bernissä 1954. Lontoossa hän osallistui myös 100 metrin juoksuun. Jones oli myös menestyksekäs ja pitkäaikainen Walesin maajoukkuepelaaja rugby unionissa.

## Lähteet
* 

### Viitteet

## Aiheesta muualla
*
Marko Kähkönen

**Marko Kähkönen** (s. 6. syyskuuta 1971 Sotkamo) on suomalainen pesäpalloilija.  Kähkönen edusti pääsarjaurallaan Sotkamon Jymyä, Jyväskylän Kiriä ja Kinnarin Pesistä. Kähkönen voitti urallaan kuusi SM-kultaa kausina 1990, 1992, 1993, 1995, 1996 ja 1997, kaksi SM-hopeaa kausina 1991 ja 2003 ja yhden SM-pronssin kaudella 1994 Kähkönen pelasi urallaan yhden Itä-Länsi-ottelun vuonna 2001. Hän pelasi ulkokentällä siepparina. Kähkönen pelasi urallaan pesäpallon SM-sarjassa ja Superpesiksessä yhteensä 410 runkosarjaottelua. Näissä hän löi 17 kunnaria ja 161 tavallista juoksua, toi 297 tavallista juoksua ja keräsi 1548 kärkilyöntiä. Kähkönen pelasi 88 ylempää pudotuspeliottelua. Näissä hän löi neljä kunnaria ja 21 tavallista juoksua, toi 50 juoksua ja keräsi 278 kärkilyöntiä. Kähkönen pelasi urallaan 14 alemman loppusarjan ottelua. Näissä hän löi kolme tavallista juoksua, toi kymmenen juoksua ja keräsi 66 kärkilyöntiä.

## Lähteet
Aleksis Kiven koulu (Siuntio)

**Aleksis Kiven koulu** on Siuntiossa sijaitseva suomenkielinen yhtenäiskoulu. Koulussa toimii vuosiluokat 1-9. Aleksis Kiven koulussa on yhteensä noin 490 oppilasta ja koulun rehtorina toimii Pauliina Smolander. 

Koulu on nimetty kirjailija Aleksis Kiven mukaan, joka asui pitkään Siuntiossa Fanjunkarsin torpassa Charlotta Lönnqvistin luona.

Itse koulurakennus purettiin sisäilmaongelmien ja vajoamisen vuoksi vuonna 2020. Paikalle on rakennettun uusi hyvinvointi- ja sivistyskampus, Siuntion Sydän.

## Katso myös

* Sjundeå svenska skola
* Sivistyskampus Siuntion Sydän
* Päivärinteen koulu
* Barråsan koulu

## Lähteet
Haajanen

**Haajanen** on sukunimi, joka on muun muassa seuraavilla suomalaisilla henkilöillä:

*Antti Haajanen (s. 1974), urheilutoimittaja
*Pekka Haajanen (s. 1964), jääkiekkotuomari
*Sofia Haajanen (s. 1987), suunnistaja ja maastojuoksija
*Timo Haajanen (1946−1984), kirjastonhoitaja ja runoilija.
Purnuksen ratsutila

**Purnuksen ratsutila** (ruots. *Purnus rusthåll*) on kartano ja maatila Siuntiossa, Uudellamaalla. Kartano tunnetaan erityisesti Aleksis Kiven vanhimman veljen Juhani Stenvallin vuokratilana, jolla myös itse Kivi asui.

Nykyisin tilalla toimii matkailualan yritys ja tila on yksityisomistuksessa.

## Historiaa
Vuonna 1856 Aleksis Kiven veli Juhani Stenvall vuokrasi Purnuksen 1000-hehtaarisen ratsutilan tuomarinleski Maria Steniukselta. Stenvall viljeli tilaa aina vuoteen 1862 asti, jolloin hän muutti Nurmijärvelle. Purnuksen päärakennus tuolta ajalta on tuhoutunut tulipalossa, mutta nykyisin sen paikalla sijaitsee uusi päärakennus Siuntionjoen rannalla.

### Aleksis Kivi ja Purnus
Aleksis Kivi, joka tuolloin tunnettiin vielä nimellä Aleksis Stenvall asui Purnuksen ratsutilalla vuosina 1857-1858. Kivi kirjoitti tilalla Maisteri Virokannusta ja muokkasi näytelmää Kullervo. Purnuksen tilalla Kivi tapasi myös ensimmäisen kerran tulevan tukijansa Charlotta Lönnqvistin.

## Lähteet
Sulvan kirkonkylä

**Sulvan kirkonkylä** () on kylä Mustasaaressa Pohjanmaan maakunnassa. Kylä kuului Sulvan kuntaan vuoden 1972 loppuun asti. Vuonna 1973 Sulva liitettiin Vaasaan ja Mustasaareen jolloin Sulvan kirkonkylästä sekä Riimalan ja Munsmon kylistä tuli osa Mustasaaren kuntaa. Sundomin kylä liittyi Vaasaan.

Kirkonkylä muodostaa yhdessä Sundomin kanssa taajaman nimeltä Sundom-Sulva. Mustasaaren puolella taajamassa asui 1 521 asukasta vuonna 2020. Asukasluvultaan Sundom-Sulva on Mustasaaren taajamista kolmanneksi suurin.

Kylässä on ruotsinkielinen Sulvan koulu (*Solf skola*). Lisäksi kylässä sijaitsee terveysasema, päivähoito ja Folkhälsanin järjestämä iltapäiväkerho. Kylästä löytyy maauimala.

## Nähtävyydet
Sulvan kirkonkylän alueella merkittäviä nähtävyyksiä ovat Stundarsin ulkoilmamuseo, Sulvan kirkko ja Söderfjärden.

## Lähteet
Buncomben piirikunta

**Buncomben piirikunta** () on Yhdysvaltojen Pohjois-Carolinan osavaltiossa sijaitseva piirikunta. Sen väkiluku oli 269&nbsp;452. Piirikunnan hallintokeskus on Ashevillen kaupunki. Piirikunta on perustettu 1791.

## Lähteet

## Aiheesta muualla
Punisher (albumi)

**Punisher** on yhdysvaltalaisen laulaja-lauluntekijän Phoebe Bridgersin toinen studioalbumi, joka julkaistiin Dead Oceansin kautta 18. kesäkuuta 2020. Albumi julkistettiin päivä ennen sen suunniteltua julkaisupäivää. Albumi oli arvostelu- ja myyntimenestys, jolla Bridgers ansaitsi neljä Grammy-ehdokkuutta. Se oli ehdolla muun muassa parhaan vaihtoehtoalbumin kategoriassa. Brittiläinen musiikkilehti *[[NME]]* nimesi *Punisherin* vuoden 2020 viidenneksi parhaaksi albumiksi.

Albumin tuottivat Bridgers, Tony Berg ja Ethan Gruska. Sillä vierailevat Conor Oberst, Julien Baker, Lucy Dacus, Warpaintin Jenny Lee Lindberg, Yeah Yeah Yeahsin Nick Zinner ja Bright Eyesin Nathaniel Walcott sekä tunnettu sessiorumpali Jim Keltner. Albumilta julkaistiin singleinä kappaleet ”Garden Song”, ”Kyoto”, ”ICU”, ”I Know the End” ja ”Savior Complex”.

## Kappaleet
# 
# 
# 
# 
# 
# 
# 
# 
# 
# 
# 

## Arvostelut
* AllMusic: 
* *[[NME]]*: 
* *[[Pitchfork]]*: 8.7/10

## Lähteet
Auri (albumi)

**Auri** on suomalaisen Auri-yhtyeen debyyttialbumi, joka julkaistiin 23. maaliskuuta 2018.
## Kappaleet
# 
# 
# 
# 
# 
# 
# 
# 
# 
# 
# 

## Arvostelu
* Imperiumi: 9½/10
* Kaaoszine: 9-/10
* Soundi: 

## Lähteet
II – Those We Don’t Speak Of

**II – Those We Don't Speak Of** on suomalaisen Auri-yhtyeen toinen studioalbumi, joka julkaistiin 3. syyskuuta 2021.

## Kappaleet
# 
# 
#  
#  
# 
# 
#  
# 
# 
# 

## Kokoonpano
Kokoonpano:
* Johanna Kurkela &ndash; laulu, viulu, alttoviulu, koskettimet
* Tuomas Holopainen &ndash; koskettimet, taustalaulu
* Troy Donockley &ndash; kitarat, busuki, mandoliini, irlantilainen säkkipilli, tinapilli, aerofoni, bodhrán, laulu, koskettimet  
* Kai Hahto &ndash; rummut
* Juho Kanervo &ndash; basso

## Arvostelut
* Imperiumi: 9-/10
* Inferno: 
* Kaaoszine: 10/10
* Soundi: 

## Lähteet
Työstä ja taistelusta

__NOTOC__

**Työstä ja taistelusta** on Kaisa Korhosen toinen studioalbumi, joka julkaistiin 1970. Levyllä kuullaan lauluja, jotka Hanns Eisler on säveltänyt Bertolt Brechtin runoihin.

## Kappaleet
# 
# 
# 
# 
# 
# 
# 
# 
#  
# 
# 
# 
# 

## Kokoonpano
* Kaisa Korhonen – laulu
* Ilkka Willman – basso
* Eero Ojanen – piano
* Esko Rosnell – rummut
* Juhani Aaltonen – huilu, tenorisaksofoni
* Kaj Backlund – trumpetti
* kuoro – Anna-Liisa Autio, Kaj Chydenius, Kirsi Neuvonen, Kristiina Repo, Tuomas Vesterinen
Gustav Sandgren

**Gustav Sandgren**, myös **Gabriel Linde**, (20. elokuuta 1904 Västra Stenby, Ruotsi – 11. elokuuta 1983 Tukholma, Ruotsi) oli ruotsalainen kirjailija ja kääntäjä. Hän kuului Fem unga -ryhmään, jonka antologiassa vuonna 1929 hän julkaisi ensimmäisen tekstinsä. Hänelle oli siinä ominaista lawrencelainen vaistomystiikka, jopa anarkismi. Hän kirjoitti myös lastenkirjoja.

## Suomennetut teokset
* *Tuntematon vaara* (*Den okända faran*), Otava 1936
* *Kaisa Tilkkutasku* (*Kajsa Rutlapp*); suom. Terttu Liukko, Jyväskylä: Gummerus 1956 Lasten kirjava kirjasto 1
* *Viisaat viiksiniekat: Jaum-kissan ja hänen hauskan toverinsa seikkailuja* (*Katten Jaum*); suom. Terttu Liukko, Jyväskylä: Gummerus 1957 Lasten kirjava kirjasto 3 – nimellä: *Janne-kissa*, Gummerus 1967
* *Juonikas joulupila: Jaum-kissan ja hänen hauskan toverinsa uusia seikkailuja* (*Katten Jaums besvärliga jul*); suom. R. Terhomaa, Jyväskylä: Gummerus 1960 Lasten kirjava kirjasto 7 – nimellä: *Janne-kissan joulu*, Gummerus 1967
* *Janne-kissa maailmalla* (*Katten Jaums underbara resa*); suom. Terttu Liukko, Jyväskylä: Gummerus 1967

;Sadut
* Malla tapaa Nalle Punakuonon, kokoelmassa *[[Satumaailma|Satumaailma 6]]*, Otava 1965
* Nisse hämähäkkien luona, kokoelmassa *[[Aarteiden kirja|Aarteiden kirja 5]]*, WSOY 1957

## Lähteet

## Aiheesta muualla
Waldroningueretsa

**Waldroningueretsa** (*Piliocolobus waldronae*)	on häntäapinoiden heimoon kuuluva afrikkalainen apinalaji. 

Waldroningueretsaa on tavattu Bandaman ja sen sivujoen Nzin valuma-alueella Norsunluurannikon ja Ghanan raja-alueella. Se kävi harvinaisemmaksi Ghanan puolella jo 1900-luvun puolivälissä. 
Viimeisin vahvistettu havainto pienestä waldroningueretsaryhmästä tehtiin Tanoéjoen ympäristön suometsissä Norsunluurannikon kaakkoisosassa vuonna 1978. Vuonna 2002 salametsästäjän hallusta löytyi waldroningueretsan talja, ja vuonna 2008 metsästä kuului lajille ominaista ääntelyä.

Waldroningueretsa on luokiteltu äärimmäisen uhanalaiseksi. Lajin harvinaistumiseen ovat vaikuttaneet sekä elinympäristön tuhoaminen että metsästys. Paikalliset metsästävät sitä sekä omaksi ruoakseen että myyntiin ("bushmeat"). Hakkuita varten tehdyt metsäautotiet ovat helpottaneet myös metsästäjien pääsyä metsän sisäosiin. Gueretsoja on suhteellisen helppo metsästää, sillä ne elävät suurissa ryhmissä. Myös simpanssit pyydystävät niitä.
## Lähteet
Islannin fallosmuseo

**Islannin fallosmuseo** () on Reykjavíkissa Islannissa sijaitseva museo. Museosta löytyy maailman suurin kokoelma peniksiä tai niiden osia, ja kokoelmaan mahtuu reilusti yli 300 penistä yli sadalta eri nisäkäslajeilta. Vuonna 2011 museon kävijämääräksi ilmoitettiin 12 000 henkilöä, joista noin 60 % oli naisia.

Museon on perustanut eläköitynyt opettaja Sigurður Hjartarson. Hän on kertonut saaneensa idean museon perustamiseen jo 1970-luvulla. Vuonna 1997 Sigurðurillä oli 63 erilaista penistä kattava kokoelma ja hänet kutsuttiin esittelemään niitä Reykjavíkissa pidetyssä tilaisuudessa, jolloin museo sai alkunsa. Sigurðurin poika Hjörtur Gísli Sigurðsson otti hoitaakseen museon johtamisen.

Eläinten lisäksi esillä on myös ihmisten peniksiä, ja museo on saanut yhteydenottoja henkilöiltä, jotka haluavat lahjoittaa peniksensä museon kokoelmiin kuolemansa jälkeen. Ensimmäisen oikean ihmispeniksen museo sai näytille vuonna 2011, kun 95-vuotias islantilainen eläköitynyt eräopas Pall Arason lahjoitti omansa museolle. Kokoelmassa on myös fallista taidetta ja käsitöitä, kuten sonnien kivespussista valmistettuja lampunvarjostimia. Museon yhteydessä on myös kahvila. Sisäänpääsylippu maksaa 3500 kruunua.

Vuonna 2017 Florence Schechter kuuli museosta ja päätti perustaa Lontooseen vaginoista kertovan museon fallosmuseon vastapainoksi, koska sellaista ei vielä ollut.

## Lähteet

## Aiheesta muualla
* Museon viralliset sivut
Alpo Setälä

**Ahto Alpo Olavi Setälä** (21. kesäkuuta 1908 Kokemäki – 4. joulukuuta 1979 Helsinki) oli suomalainen eversti, joka toimi Sotakorkeakoulun johtajana.

Setälän vanhemmat olivat Edvard Optatus Setälä and Emma Sofia Thurén ja puoliso Ella Maria Viita. Setälä tuli ylioppilaaksi Haminan yhteiskoulusta 1929. Kadettikouluun hän meni seuraavana vuonna ja astui koulun suoritettuaan palvelukseen Kenttätykistörykmentti 1:een toukokuussa 1932. Setälä toimi Sotakorkeakoulun vt. johtajana 1960-luvun alussa, puolustusvoimien palveluksesta hän erosi Sotakorkeakoulun opettajana marraskuussa 1966.

## Lähteet
Leonard Ekstrand

**Karl Leonard Ekstrand** (24. lokakuuta 1870 Helsinki – 3. syyskuuta 1931 Helsinki) oli suomalainen liikemies ja Suomen Sokeri Oy:n johtaja.

Ekstrandin vanhemmat olivat veturinkuljettaja Karl Gustaf Ekstrand ja Johanna Lovisa Boström. Hän pääsi ylioppilaaksi 1889 Vaasan ruotsalaisesta lyseosta ja valmistui Helsingin yliopistosta filosofian kandidaatiksi 1893 ja filosofian maisteriksi 1897.

Ekstrand oli Helsingin yliopiston kirjaston ja samalla ylioppilaskunnan kirjaston amanuenssina 1891–1895. Hän siirtyi sitten liike-elämään ja oli Jörgen Nissenin liikkeen prokuristina 1895–1899, Vaasan Sokeritehdas Oy:n isännöitsijänä 1899–1911, Kotkan Sokeritehdas Oy:n isännöitsijänä 1912–1916 sekä Auran Sokeritehdas Oy:n toimitusjohtajana 1917–1918. Ekstrand oli viimeksi Suomen Sokeri Oy:n johtokunnan jäsenenä 1919–1931. Hän kävi vuosina 1908–1909 valtionstipendillä tutkimassa liike-elämää Ruotsissa, Norjassa ja Tanskassa. 

Ekstrand oli ollut myös Osakepankin ulkomaankauppaa varten hallintoneuvoston varapuheenjohtajana 1919–1924 ja hän oli vuodesta 1911 Suomen Luotonantajayhdistyksen jäsenenä toimien viimeksi yhdistyksen varapuheenjohtajana. Ekstrand julkaisi kauppaa, teollisuutta ja merenkulkua käsitelleitä artikkeleita sanomalehdissä ja aikakauskirjoissa. Hän sai vuonna 1893 Pohjalaisen Osakunnan kirjallisuuspalkinnon historiallis-taloudellisesta tutkielmastaan "De ekonomiska förhållandena i Mustasaari i början av 1500-talet".

Ekstrand oli naimisissa vuodesta 1898 Signe Maria Brehmerin kanssa.

## Julkaisuja
Nimellä *Leon. Ekstrand*:
* *Förvaltning af Aktiebolag: några synpunkter*. Tammerfors 1905
* *Suomen taloudelliset voimalähteet saatavissa olevan tilastollisen aineiston nojalla*. "Suomen Messujen" johdosta julkaissut Osakepankki ulkomaankauppaa varten. Helsinki 1920 (julkaistiin myös ruotsinkielisenä, saksankielisenä ja englanninkielisenä versiona)
* *La ekonomiaj fortoj en Finnlando: Laǔ iniciato de Finnlanda foiro*; tekijät Leon Ekstrand ja Martti Kovero.  	Esperanta publika^jo de Finnlanda foiro 1. Finnlanda foiro, Helsinki 1922

## Lähteet
Continuity

__NOTOC__

**Continuity** on Joe Davidowin ainoa studioalbumi, joka julkaistiin 1979. 
## Kappaleet
Kaikki kappaleet säveltänyt Joe Davidow.
### A-puoli
# Continuity
## 
## 
## 

### B-puoli
# 
# 
# 

## Kokoonpano
* Joe Davidow – flyygeli, syntetisaattori, laulu, akustinen kitara
* Paroni Paakkunainen – huilu, tenorisaksofoni, sopraanosaksofoni
* Sami Hurmerinta – sähkökitara
* Måns Groundstroem – basso
* Heikki Virtanen – basso
* Timothy Ferchen – lyömäsoittimet
* Tomi Parkkonen – bongot
* Reino Laine – rummut
* Juhani Aaltonen – huilu, tenorisaksofoni
Game Developer

**Game Developer** (aiemmin nimellä **Gamasutra**) on verkkosivusto, joka keskittyy videopelien kehitykseen ja videopeliteollisuuteen.
Sivusto on perustettu vuonna 1997. Sivustolla on sisältöä alan ammattilaisille ja yrityksille.
Syyskuussa 2021 sivusto otti käyttöön uuden nimen viitaten miten aiempi nimi ei ollut soveltuva ammattikäyttöön eri yhteyksissä.
Sivusto on ollut sisarjulkaisu *[[Game Developer (lehti)|Game Developer]]* -lehdelle. Sivusto on Informa Techin omistuksessa.

Sivustolla on useita *[[projektinhallinta|postmortem]]*-analyyseja videopelien kehittäjiltä. Postmortem-artikkelit ovat suoraan pelien kehittäjien kirjoittamia.

Sivuston toimittajat antavat äänensä Game Developers Choice Awards -palkinnon ehdokkaisiin finalistien valitsemiseksi. Gamasutra otti vastuun palkinnoista IGDA:lta vuodesta 2008 lähtien.

Sivusto on voittanut Webby-palkinnon vuosina 2006 ja 2007.

## Lähteet

## Aiheesta muualla
* https://www.gamedeveloper.com/
André Brue

**André Brue** (25. helmikuuta 1654 – 20. maaliskuuta 1738 Marseille) oli ranskalainen kolonialisti ja Länsi-Afrikan tutkija.

Brue syntyi La Ciotatista kotoisin olleeseen porvarissukuun, joka harjoitti merenkulkua ja kaupankäyntiä Levantissa. Hän lienee myös itse seurannut sukunsa perinteitä ja toiminut kauppiaana Libanonin Tripolissa.

Brue nimitettiin Senegalin kauppakomppanian päälliköksi Saint-Louisiin vuonna 1697. Hän palasi Ranskaan vuonna 1702, ja seuraavana vuonna hänet nimitettiin kauppakomppanian pääjohtajaksi. Brue oli jälleen Senegalissa Rouenin kauppakomppanian päällikkönä vuosina 1714–1718 ja Ranskan Itä-Intian kauppakomppanian päällikkönä vuosina 1718–1720. Hän kävi Länsi-Afrikassa viimeisen kerran Marseillen Intian kauppakomppanian kenraalikomissaarina vuonna 1723.

Bruen toiminta-alue Länsi-Afrikassa ulottui nykyisen Mauritanian rannikolta Guinea-Bissauhun. Hän laajensi ranskalaisten kaupankäyntiä ja pyrki karkottamaan kilpailijat alueelta. Brue järjesti tutkimusmatkoja Atlantin rannikolle ja Senegal- ja Gambiajoille sekä perusti kauppa-asemia rannikolle ja sisämaahan.

Brue teki ensimmäisen matkansa Senegaljoelle vuonna 1697 avaten Galamin ranskalaisten kaupankäynnille. Seuraavana vuonna hän perusti joelle Saint-Josephin linnakkeen ja eteni Féloun putouksille saakka. Myöhemmin Brue rakennutti Saint-Pierren linnakkeen Faléméjoelle ja lähetti miehensä tutkimaan Bamboukin kultaesiintymiä.

Jean-Baptiste Labat kuvasi Bruen matkoja teoksessaan *Nouvelle relation de l’Afrique occidentale* (1728). Étienne-Felix Berliouxin väitöskirja (1874) teki hänestä yhden ranskalaisen kolonialismin merkkihenkilöistä. Myöhemmin kävi ilmi, että osa Labatin kuvauksista perustuu kauppakomppanian päällikköinä aikaisemmin toimineiden Michel Jajolet de la Courben ja Jean Bourguignonin muistiinpanoihin.

## Lähteet
Don’t Shut Me Down

**Don't Shut Me Down** on ruotsalaisen Abba-yhtyeen singlejulkaisu vuodelta 2021. Tyylilajiltaan se on diskopoppia. Sävellys on studioalbumin *[[Voyage (Abban albumi)|Voyage]]* johtosingle voimaballadin ”I Still Have Faith in You” kanssa. Molemmat teokset ovat Abban ensimmäiset singlejulkaisut vuoden 1982 jälkeen. Kappaleen päävokalisti on Agnetha Fältskog.

”Don't Shut Me Down” kertoo naisen paluusta kumppaninsa luo vuosien jälkeen.

## Vastaanotto
*[[Soundi]]*-lehden Niko Peltonen vertasi teoksia ”Don’t Shut Me Down” ja ”I Still Have Faith in You”. Hänen mielestään ensin mainittu on jälkimmäiseen nähden mukavasti suhteellisuudentajuinen ja "aivan laadukas perus-Abba-poppis". The Sydney Morning Herald -lehden Michael Idato rinnasti "Don't Shut Me Down" -teoksen *[[The Visitors]]* -albumin sävelmaailmaan.

*[[Der Spiegel]]* -lehden Jurek Skrobalan mielestä ”Don’t Shut Me Down” muistuttaa selkeästi vanhaa Abbaa. *[[Rolling Stone]]n* Angie Martoccio luonnehti sävellystä diskohelmeksi.

Vuodenvaihteessa 2021–2022 *Helsingin Sanomat* pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. ”Don’t Shut Me Down” ylsi kokonaistuloksissa jaetulle sijalle 80.

## Lähteet
Olli Hartikainen

**Olli Hartikainen** (s. 18. kesäkuuta 1968 Sotkamo) on suomalainen pesäpalloilija. Hän edusti pääsarjaurallaan Sotkamon Jymyä ja Hyvinkään Tahkoa. Hartikainen saavutti urallaan kolme SM-kultaa kaudella 1990, kaudella 1992, kaudella 1993 ja kolme SM-hopeaa kaudella 1991, kaudella 1994 ja kaudella 1996. Hartikainen pelasi urallaan kuusi Itä-Länsi-ottelua vuosina 1990-1995. Hän pelasi ulkokentällä lukkarina. Hartikainen valittiin Vuoden pesäpalloilijaksi vuonna 1993. Vuoden lukkariksi Hartikainen valittiin kolme kertaa vuosina 1990, 1992 ja 1993. Vuonna 1993 Hartikainen voitti myös parhaalle ulkopelaajalle jaettavan Kultaisen räpylän. Hartikainen pelasi urallaan Pesäpallon SM-sarjassa ja Superpesiksessä yhteensä 280 runkosarjaottelua. Näissä hän löi kymmenen kunnaria ja 205 tavallista juoksua, toi 201 juoksua ja keräsi 1185 kärkilyöntiä. Hartikainen pelasi urallaan 64 ylempää loppusarjan ottelua. Näissä hän löi kolme kunnaria ja 38 tavallista juoksua, toi 32 juoksua ja keräsi 250 kärkilyöntiä. Hartikainen pelasi urallaan kaksi alemman loppusarjan ottelua. Näissä hän keräsi viisi kärkilyöntiä.

## Lähteet
Coronadosinpeurahiiru

**Coronadosinpeurahiiru** (*Peromyscus pseudocrinitus*) on Meksikolle kuuluvalla Coronadosinsaarella elävä uhanalainen jyrsijä.

Coronadosinpeurahiiru painaa noin 40 grammaa ja on vajaat 20 cm pitkä. Selkäpuoli on mustanharmaa, vatsa valkoinen.

Coronadosin saari sijaitsee Kalifornianlahdella, se on noin 3 km pitkä ja 2,5 km leveä, hiekkainen ja kallioinen. Saarelle on levinnyt villiintyneitä kesykissoja, jotka ovat uhkana coronadosinpeurahiirupopulaatiolle.

## Lähteet
Kaarlo Kalliala (ylituomari)

**Kaarlo Kasimir Kalliala**, vuoteen 1906 **Bergroth** (25. toukokuuta 1900 Pori – 27. syyskuuta 1972 Helsinki) oli vakuutusoikeuden ensimmäinen ja samalla pitkäaikainen puheenjohtaja, sittemmin virkanimikkeeltään ylituomari, sekä vakuutusalan lehtien toimittaja.

Kallialan vanhemmat olivat ylikonduktööri Kasimir Frans Kalliala ja Johanna Lovisa Wind ja puolisot vuodesta 1926 Eva Myrberg (k. 1930) ja vuodesta 1931 talousopettaja Kirsti Lemmikki Poijärvi. Kalliala tuli ylioppilaaksi 1919, suoritti ylemmän oikeustutkinnon 1927 ja sai varatuomarin arvon 1931. Lakitieteen kandidaatti hänestä tuli 1946 ja lisensiaatti 1948. Kalliala oli vuodesta 1926 Maanviljelijäin Keskinäisen Vakuutusyhtiö Auran lakimies, vuodesta 1929 valtion tapaturmalautakunnan puheenjohtaja, vuodesta 1938 Kansaneläkelaitoksen eläkeasiain päällikkö, vuodesta 1941 sosiaaliministeriön vakuutusasiain esittelijäneuvos ja vuodesta 1943 vasta perustetun vakuutusoikeuden puheenjohtaja, virkanimikkeeltään vuodesta 1956 vakuutusylituomari. Hän hoiti tehtävää aina vuoteen 1970 asti, jolloin hän jäi eläkkeelle 70-vuotiaana, mutta oli siitä virkavapaalla 1948–1951 korkeimman oikeuden apujäsenenä. Kalliala toimi lisäksi lukuisissa eri luottamustehtävissä, valtion komiteoissa ja valiokunnassa ja oli *Työväenvakuutus*-lehden toimittaja 1928–1938 ja *Vakuutussanomat*-lehden päätoimittaja kahteen otteeseen, 1941–1942 ja 1948–1953. 

## Lähteet
Joyce King

**Joyce Alice King** (1. syyskuuta 1920 Sydney, Australian dominio, Brittiläinen imperiumi – 10. kesäkuuta 2001 Willoughby) oli australialainen pikajuoksija ja olympiamitalisti.

King saavutti 4×100 metrin viestistä olympiahopeaa Lontoossa 1948. Hän osallistui Lontoossa myös 100 ja 200 metrin matkoille.

## Lähteet
* 

### Viitteet

## Aiheesta muualla
*
June Maston

**June Elaine Rita Maston** (14. maaliskuuta 1928 Sydney, Australian dominio, Brittiläinen imperiumi – 3. joulukuuta 2004 Tweed Heads) oli australialainen pikajuoksun olympiamitalisti ja pituushyppääjä.

Maston saavutti 4×100 metrin viestistä olympiahopeaa Lontoossa 1948. Hän osallistui Lontoossa myös pituushyppyyn jossa ei edennyt loppukilpailuun. Maston avioitui vesipallon olympiaedustaja Jack Fergusonin kanssa.

## Lähteet
* 

### Viitteet

## Aiheesta muualla
*
Sandgren

**Sandgren** on muun muassa seuraavien henkilöiden sukunimi:

* Carolina Sandgren (s. 1965), ruotsalainen oopperalaulaja
* Gunnar E. Sandgren (1929–2016), ruotsalainen kirjailija ja toimittaja
* Gustav Sandgren (1904–1983), ruotsalainen kirjailija ja kääntäjä
* Kaleva Sampila (aik. *Sandgren*, 1913–1975), suomalainen nyrkkeilijä, nyrkkeilytuomari ja urheilujohtaja
* Linus Sandgren (s. 1972), ruotsalainen elokuvaaja
* Lydia Sandgren (s. 1987), ruotsalainen kirjailija.
Hipajärvi

**Hipajärvi** on metsäjärvi Oulangan kansallispuiston kupeessa Kuusamon pohjoisosassa. Sen pinta-ala on 1,9 neliökilometriä. Etäisyys Kuusamon kuntakeskuksesta on 44 kilometriä pohjoiseen.

## Maantiede
Hipajärvi muodostuu pääaltaasta, joka levenee pohjoista kohden, ja järven länsiosan Hipalahdesta. Lahtea erottaa pääaltaasta Hipaniemi, joka suuntaa luoteeseen. Järven pohjoisosassa on muutama vähäinen saari. Järven syvin kohta, noin 17 metriä, sijaitsee altaan eteläosassa. Vähintään 10 metriä syvä alue käsittää noin kuudesosan järven pinta-alasta. Hipajärven luusua sijaitsee altaan luoteiskulmassa, josta lähtee laskuoja länteen.
Hipajärven rannat ovat metsä- ja suomaata. Ympäristössä on lukuisia järviä ja lampia. Lännessä on Pyhäjärvi, etelässä Kallunkijärvi ja kaakossa Kiutajärvi.

Hipajärven vesitilavuus on 11&nbsp;272&nbsp;000 kuutiometriä.

Hipajärvi (73.061.1.012) kuuluu Aventojoen alueeseen (73.061), joka on kolmannen jakovaiheen vesistö Koutajoen vesistössä (73). Toinen jakovaihe on Aventojoen valuma-alue (73.06). Hipajärvi on Aventojoen alueen laajin järvi Ollilanjärven jälkeen. Sitä seuraavat Pyhäjärvi, Paska-Rävä ja Isojärvi. Alueeseen kuuluu 30 vähintään hehtaarin laajuista vakavettä, joista usealla ei ole virallista nimeä.

## Lähteet
Sivumoreeni

**Sivumoreeni**  on aktiivisen jäätikön eräs reunamoreenin tyyppi. Sivumoreenia muodostuu, jäätikön virtaussuuntaan nähden, jäätikön sivulle aivan reunan viereen. Syntytapa on samantapainen kuin päätemoreenissakin. Jäätikön sisällään kuljettamaa maa-aineskuormaa päätyy lopulta jäätikön reunalle, josta se putoaa pinnalta valuen reunalle tai irtoaa jäätikön pohjasta tarttuen sivumoreenivalliin. Vuoristoissa on jäätikkökielekkeen reunoilla yleisesti sivumoreenia. Suuremmissa jäätiköissä voi yhdistyneiden kielekkeiden väliin jäädä sivumoreenia, jota voidaan kutsua myös keskimoreeniksi (,  ). Sivumoreeni muodostaa maastoon moreenista koostuvan selänteen, joka jää paikoilleen vielä jäätikön sulettua pois. Sivumoreenin sijainti kertoo jäätikkökielekkeen kulkureitin jäätikköalueella.

## Lähteet
Viola Myers

**Viola Lillian Myers** (29. kesäkuuta 1927 Toronto, Kanadan dominio, Brittiläinen imperiumi – 15. marraskuuta 1993 Toronto) oli kanadalainen pikajuoksija ja olympiamitalisti.

Myers voitti 4×100 metrin viestistä olympiapronssia Lontoossa 1948. Hän kilpaili Lontoossa myös 100 metrillä sijoittuen neljänneksi. 100 metrillä Myersin ennätys oli vuonna 1948 juostu 12,2 sekuntia. 60 metrin Kanadan ennätystä Myers piti hallussaan vuodet 1948–1973.

## Lähteet
* 

### Viitteet

## Aiheesta muualla

*
Arguin

**Arguin** () on saari Atlantin valtameren samannimisessä lahdessa Mauritanian rannikolla. Siellä on sijainnut eurooppalaisten ensimmäinen kauppapaikka Länsi-Afrikassa.

Kapean salmen mantereesta erottamalta saarelta on löydetty neoliittisia jätekasoja. Portugalilaiset merenkulkijat saapuivat alueelle 1440-luvun alussa. Nuno Tristão löysi Arguinin saaren vuonna 1443. Portugalilaiset perustivat sinne vuonna 1445 kauppa-aseman, jota suojaamaan alettiin rakentaa linnoitusta vuonna 1448 tai 1455. Linnoitus valmistui vuoden 1482 jälkeen. Saaren vetovoima perustui siihen, että siellä sijaitsee rannikon ainoa pysyvä makean veden lähde 18. ja 22. leveysasteen välillä.

Arguin oli eurooppalaisten ensimmäinen kauppapaikka Länsi-Afrikassa. Sieltä vietiin vuosittain lähes tuhat orjaa Portugaliin ja Atlantin saarille. Orjia vaihdettiin maureilta varsinkin hevosiin, jotka olivat erittäin haluttuja Sudanissa. Muita vientituotteita olivat kulta, arabikumi, vuodat, suola ja kala. Seudulla on rikkaat kalavedet, ja siellä harjoitettiin hylkeiden metsästystä.

Kaupankäynti kukoisti Arguinissa yli sadan vuoden ajan. Se alkoi menettää merkitystään kun Portugali liitettiin Espanjaan vuonna 1580 ja Marokko valloitti songhaivaltakunnan vuonna 1591. Saharan ylittävä karavaanikauppa suuntautui itään ja eurooppalaisten orjakauppa etelämmäs Afrikkaan.

Hollantilaiset valloittivat Arguinin portugalilaisilta vuonna 1633. Vuosina 1685–1701 se kuului Brandenburgin ruhtinaskunnalle ja vuosina 1701–1721 Preussille, mutta kaupallista toimintaa harjoittivat yhä hollantilaiset. Ranskalaiset valtasivat Arguinin vuonna 1721, hollantilaiset vuonna 1722 ja ranskalaiset jälleen vuonna 1724. Kannattamattomaksi todettu kauppa-asema lakkautettiin ja linnoitus hävitettiin vuonna 1728. Siitä ei ole enää mitään jälkiä.

Arguinin matalikolla tapahtui vuonna 1816 suurta huomiota herättänyt Méduse-laivan haaksirikko. Marseillelainen yhtiö rakensi vuonna 1881 saarelle kalastusaseman, jonka rauniot ovat yhä näkyvissä.

Saari kuuluu vuonna 1976 perustettuun Banc d’Arguinin kansallispuistoon. Sen asukkaat ovat imraguenikalastajia, jotka olivat vuoteen 1947 saakka Trarzan emiirin alaisia. Saarella on Chamin departementin Nouamgharin kuntaan kuuluva Agadirin kylä, jossa oli 59 asukasta vuonna 2013.

## Lähteet
Nancy Mackay

**Nancy Mackay** (16. toukokuuta 1922 Smethwick, Englanti – 4. tammikuuta 2024) oli kanadalainen pikajuoksija ja olympiamitalisti.

Nelivuotiaana Englannista Kanadaan muuttanut Mackay voitti 4×100 metrin viestistä olympiapronssia Lontoossa 1948, minkä jälkeen hän päätti kilpauransa. 100 metrillä hänen ennätyksensä oli vuonna 1948 juostu 12,6 sekuntia.

## Lähteet
* 

### Viitteet

## Aiheesta muualla

*
Müggelsee

**Müggelsee** eli **Großer Müggelsee** on Saksan pääkaupungin Berliinin suurin järvi. Se sijaitsee Berliinin kaakkoisosassa ja sen rannalla sijaitsevat muun muassa Köpenickin, Friedrichshagenin, Rahnsdorfin ja Müggelheimin kaupunginosat.

Müggelsee on pinta-alaltaan 7,4 neliökilometriä, sen pituus on 4,3 kilometriä ja leveys 2,6 kilometriä. Sen syvin kohta on 8 metriä. Järven eteläpäässä ovat 115 metriä korkeat Müggelberge-nimiset kukkulat, jossa sijaitsee myös Müggelturmin näköalatorni.

Müggelseen mukaan on nimetty Saturnuksen Titan-kuulla sijaitseva järvi.

## Lähteet
Elsi Mustaniemi

**Elsi Mustaniemi** (o.s. Antila, s. 1953) on suomalainen toimittaja, joka tuli tunnetuksi MTV3-kanavan *[[Kauppalehden talousuutiset|Talousuutisten]]* uutisankkurina vuosina 1993–2007. Aluksi hän työskenteli MTV-yhtiön palkkalistoilla, kunnes vuosituhannen vaihteen jälkeen ohjelman tuottajaksi vaihtui *[[Kauppalehti]]* ja nimeksi *Kauppalehden talousuutiset*.

Ennen tv-uraansa Elsi Mustaniemi oli taloustoimittajana *[[Uusi Suomi]]* -sanomalehdessä. 1990-luvun alussa Elsi Mustaniemi asui yritysjohtajamiehensä Matti Mustaniemen työn takia Chicagossa. Tultuaan irtisanotuksi *Kauppalehdestä* 2007 hän on toiminut liike-elämän viestintävalmentajana.

Elsi Mustaniemen äiti oli *[[Pirkka (lehti)|Pirkan]]* ja muiden Keskon julkaisemien lehtien päätoimittajana toiminut ekonomi Tuulikki Antila (1917–2016) ja isä merikapteeni Veikko Antila (1914–2004). Mustaniemi esiintyi televisiossa jo lapsena Kyllikki Stenrosin perheohjelmassa *Tänään kotona*, nuorille käytösoppia jakaneissa osioissa yhdessä Stenrosin pojan Erikin kanssa.

## Lähteet
Großer Wannsee

**Großer Wannsee** (*Iso Wannsee*) on järveen viittaavasta nimestään huolimatta Havel-joen lahti Saksan pääkaupungissa Berliinissä. Se sijaitsee Berliinin lounaisosassa lähellä Potsdamia ja Brandenburgin rajaa. Wannseen vesistöalueeseen kuuluu myös pienempi Kleiner Wannseen (*Pieni Wannsee*) lahti.

Lahden pinta-ala on 2 732 km² ja sen syvin kohta on 9 metriä. Großer Wannseen itärannalla sijaitsevat Wannseen ja Nikolasseen asuinalueet ja länsirannalla Kladowin asuinalue.

Großer Wannsee on kautta aikojen ollut berliiniläisten suosima ajanviettopaikka. Nähtävyyksien, kuten Pfaueninselin saaren lisäksi Großer Wannsee tunnetaan suuresta uimarannastaan. Kansainvälisesti Großer Wannsee tunnetaan kuitenkin parhaiten Wannseen konferenssista, joka järjestettiin sen rannalla vuonna 1942.
Diane Foster

**Patricia Diane Foster** (3. maaliskuuta 1928 Vancouver, Kanadan dominio, Brittiläinen imperiumi – 4. tammikuuta 1999 Oliver) oli kanadalainen pikajuoksija ja olympiamitalisti.

Foster voitti 4×100 metrin viestistä olympiapronssia Lontoossa 1948. Hän kilpaili Lontoossa myös 200 metrillä karsiutuen alkuerissä. 100 metrillä Fosterin ennätys oli vuonna 1948 juostu 12,5 sekuntia ja 200 metrillä samana vuonna juostu 25,5 sekuntia.

## Lähteet
* 

### Viitteet

## Aiheesta muualla
*
Benjamin Lecomte

**Benjamin Pascal Lecomte** (s. 26. huhtikuuta 1991 Pariisi) on ranskalainen jalkapalloilija. Hän edustaa Englannin Valioliigassa pelaavaa Fulhamia. Lecomte on pelipaikaltaan maalivahti.

## Seurajoukkueura
Lecomten ensimmäinen ammattilaisseura oli Ranskan pääsarjassa pelaava Lorient. Hän vietti seurassa kaikkiaan seitsemän kautta pelaten kaikki kilpailut mukaan lukien yhteensä 140 ottelua, joista 34 oli nollapelejä. Tänä aikana hän pelasi myös yhden kauden lainasopimuksella Dijonissa, joka oli tuolloin pykälää alemmalla sarjaportaalla. Vietettyään tämän jälkeen kaksi kautta Montpellierissä Lecomte siirtyi Monacoon. Kauden 2021–2022 hän oli lainalla Atlético Madridissa, mutta ei pelannut seurassa otteluakaan. Syyskauden 2022 hän vietti lainalla Espanyolissa, jossa hän pelasi 10 La Ligan ottelua.

Tammikuussa 2023 Lecomten lainasopimus Espanyolissa purettiin ja hän siirtyi pysyvällä siirrolla vanhaan seuraansa Montpellieriin. Lecomte pelasi 2,5 kauden aikana Montpellierissä 79 Ligue 1:n ottelua sekä kolme Ranskan cupin ottelua. Montpellier putosi kauden 2024–2025 päätteeksi Ligue 1:stä pelattuaan pääsarjatasolla 16 vuotta peräkkäin.

Heinäkuussa 2025 Lecomte siirtyi Montpellieristä englantilaisseura Fulhamiin kaksivuotisella sopimuksella.

## Maajoukkueura
Lecomte kutsuttiin ensimmäisen kerran Ranskan maajoukkueseen syyskuussa 2018 Saksaa ja Hollantia vastaan pelattuihin Kansojen liigan otteluihin. Hän ei ole kuitenkaan toistaiseksi saanut peliaikaa A-maaottelutasolla. 

## Lähteet
Pueblanpeurahiiru

**Pueblanpeurahiiru** (*Peromyscus mekisturus*)	 on Meksikossa elävä äärimmäisen uhanalainen jyrsijä.

Pueblanpeurahiirulla on pieni pää ja vartalo mutta erittäin pitkä häntä ja isot korvat. Se on harmaasävyinen, silmien ympärillä on mustat renkaat. Painoksi on arvioitu 28–58 grammaa.

Pueblanpeurahiirua on tavattu vain Pueblan osavaltion kaakkoisosassa, josta on löydetty eri aikoina kaksi yksilöä.

## Lähteet
Patricia Jones

**Frances Patricia ”Pat” Jones** (16. lokakuuta 1930 Kamloops, Kanadan dominio, Brittiläinen imperiumi – 23. elokuuta 2000 Victoria) oli kanadalainen pikajuoksija ja olympiamitalisti.

Jones voitti 4×100 metrin viestistä olympiapronssia Lontoossa 1948. Hän kilpaili Lontoossa myös 100 metrillä sijoittuen viidenneksi. 100 metrillä Jonesin ennätys oli vuonna 1948 juostu 12,1 sekuntia. Brittiläisen imperiumin kisoista Jones voitti vuonna 1950 pronssia 220–110–220–110 jaardin viestistä.

## Lähteet
* 

### Viitteet

## Aiheesta muualla
*
Westhafen

**Westhafen** (saks. "Länsisatama") on Saksan pääkaupungin Berliinin suurin sisävesisatama, joka sijaitsee Moabitin kaupunginosassa.

Westhafenin pinta-ala on 430 000 neliömetriä, ja se on jaettu kahteen rinnakkaiseen satama-altaaseen. Se on yhteydessä Spree- ja Havel-jokiin Westhafenin kanavan ja Hohenzollernin kanavan kautta, ja näitä pitkin se on yhteydessä Elbe- ja Oder-jokiin. Westhafenin merkitys sisävesirahtisatamana on ollut kasvussa. Rautateitse tapahtuvaa tavaran jatkokuljetusta varten se on yhteydessä Berliinin Ringbahniin, Hampurin ja Lehrterin tavararatapihoihin sekä Moabitin tavararatapihaan. Satamaan on myös yhteys Berliinin A100-kehätieltä. Julkinen liikenne tapahtuu Westhafenin ja Beusselstraßen juna- ja U-Bahn-asemien kautta.

Westhafen perustettiin vuonna 1923, jolloin sitä operoiva BEHALA-yhtiö (**''Be**rliner **Ha**fen- und **La**gerhaus AG'') perustettiin. Saman vuoden syyskuussa sataman ensimmäinen osa vihittiin käyttöön. Osa 1920-luvulta peräisin olevista BEHALA:n rakennuksista osa on myöhemmin suojeltu. Satamasta noin 60 %:n arvioidaan tuhoutuneen toisessa maailmansodassa.

## Lähteet
Awash (kaupunki)

**Awash** on kaupunki Etiopian Afarin osavaltiossa Awashjoen varrella. Sen asukasluku oli vuoden 2007 väestönlaskennan mukaan 14&nbsp;880.

## Maantiede
Awash sijaitsee Etiopian Afarin osavaltion alueella 3 (*Zone 3*). Vierestä kulkee Awashjoki. Kaupungin korkeus merenpinnasta on 986 metriä. Matkaa Etiopian pääkaupunki Addis Abebaan on 223 kilometriä.

## Historia
Paikalla aikanaan ollut Awashjoen ylittänyt puinen silta korvattiin teräksisellä sillalla Menelik II:n valtakaudella 1890-luvulla 1900-luvun puolella rakennettiin rautatiesilta ja Awashin kaupunki rakentui paikalla olleen rautatieaseman kohdalle. Rautatieasemalla toimi hotelli. Awashiin avattiin myös Etiopian vasta neljäs postiasema vuonna 1923. Italialaiset räjäyttivät sillan toisen maailmansodan aikana, mutta se rakennettiin myöhemmin uudelleen.

Etiopian Derg-sotilashallinnon aikana Awashiin avattiin armeijan koulutusleiri. 14. tammikuuta 1985 arviolta 400 henkilöä kuoli junaturmassa Awashissa.

## Väestö
Awashin asukasluku oli Etiopian vuoden 2007 väestönlaskennan mukaan 14&nbsp;880. Vuonna 2001 vastaava lukema oli noin 10&nbsp;700 ja vuonna 1993 7&nbsp;750. Asukkaat ovat etniseltä taustaltaan afareja ja oromoja.

## Lähteet
Scripture Union

**Pyhien kirjoitusten liitto** (, lyh. **SU**) on maailmanlaajuisesti Raamatun lukemisen puolesta toimiva liike. Liike tukee Raamatun lukemista mm. tekemällä lukuohjelmia ja selitysmateriaaleja sekä harjoittamalla lapsi- ja nuorisoevankeliointityötä. Liikkeen piirissä korostetaan rukouksen merkitystä.

Liitto toimii noin 120 eri maassa. Kansainvälinen kattojärjestö tukee kansallisia toimijoita järjestemällä koulutusta ja kehittämällä toimintamalleja. Suomessa SU-työ on alkanut vuonna 1967 aikuisten raamantulukuoppaan julkaisemisella. Kymmenen vuotta myöhemmin perustettiin 
**Raamatunlukijain liitto ry** (Scripture Union in Finland). Suomen SU toimii yhteistyössä Pohjoismaiden ja Baltian sisarjärjesöjen kanssa sekä tukee taloudellisesti Viron SU:n työtä.

## Aiheesta muualla
* Raamatunlukijain liiton verkkosivut
* Scripture Union - kansainväliset verkkosivut 

## Lähteet
Madisonin piirikunta (Pohjois-Carolina)

**Madisonin piirikunta** () on Yhdysvaltojen Pohjois-Carolinan osavaltiossa sijaitseva piirikunta. Sen väkiluku oli 21&nbsp;193 vuonna 2020. Piirikunnan hallintokeskus on Marshallin kunta ja suurin asutuskeskus on Mars Hill. Piirikunta on perustettu 1851.

## Kuvia piirikunnasta

Kuva:Court House, Madison County, NC.jpg|Madisonin piirikunnan oikeustalo Marshallissa.
Kuva:Main Street, Mars Hill, NC (31739963557).jpg|Mars Hillin keskustaa.


## Lähteet

## Aiheesta muualla
Kaarlo Sainio

**Kaarlo Sakari Sainio** (8. kesäkuuta 1904 Helsinki – 14. toukokuuta 1964 Sipoo) oli suomalainen yli-insinööri, joka kehitti merkittävästi ULA-radioverkon toimintaa Suomessa.

## Henkilöhistoria
Sainion vanhemmat olivat kauppias Kaarle Heikki Sainio ja Vilhelmiina Laakso ja puoliso vuodesta 1932 Elsa Maija Jamalainen. Sainio tuli ylioppilaaksi 1924 Helsingin Suomalaisesta normaalilyseosta ja valmistui diplomi-insinööriksi 1930 Teknillisen korkeakoulun koneinsinööriosaston sähköteknilliseltä opintosuunnalta. Hän toimi Posti- ja lennätinhallituksen yleisradiokonttorin suunnittelijainsinöörinä 1932–1937, Yleisradion käyttö- ja rakennuspäällikkönä vuodesta 1937, radioasemaosaston päällikkönä vuodesta 1944 ja yli-insinöörinä ja johtokunnan varajäsenenä vuodesta 1952. Sainio oli Suomen Radioamatööriliiton puheenjohtaja 1928–1941 ja kunniapuheenjohtaja 1948. Hän perehtyi ULA-lähetystekniikkaan Yhdysvalloissa ja johti ULA-koelähettimen rakentamista Yleisradiossa 1948. ULA-koeaseman perustamisen jälkeen 1951 Suomeen rakennettiin muutamassa vuodessa kattava ULA-verkko, Suomi oli edelläkävijöitä Euroopassa. Työtä johtanutta Sainiota voisi kutsua Suomen ULA-radion isäksi. Sainio hukkui kesäpaikkansa vesillä Sipoossa toukokuussa 1964, veneensä kaaduttua.

## Julkaisuja
* *Radioamatööri*, 1932
* *Ula-radion avain*, 1953

## Lähteet
Brad Pittin filmografia

Brad Pitt (s. 1963) on yhdysvaltalainen näyttelijä ja elokuvatuottaja. Hänet on palkittu kahdella Oscarilla ja kahdella Golden Globella.

## Näyttelijänä

## Tuottajana
* *[[The Departed]]* (2006)
* *[[Juoksee saksien kanssa]]* (2006)
* *[[A Mighty Heart – taipumaton]]* (*A Mighty Heart*, 2007)
* *Jesse Jamesin salamurha pelkuri Robert Fordin toimesta* (*The Assassination of Jesse James by the Coward Robert Ford*, 2007)
* *[[Pretty/Handsome]]* (2008)
* *[[Kick-Ass]]* (2010)
* *[[Eat Pray Love – omaa tietä etsimässä]]* (*Eat Pray Love*, 2010)
* *The Tree of Life* (2011)
* *Moneyball* (2011)
* *Killing Them Softly* (2012)
* *World War Z* (2013)
* *[[Kick-Ass 2]]* (2013)
* *12 Years a Slave* (2013)
* *[[Resurrction (televisiosarja)|Resurrection]]* (2014) (televisiosarja)
* *[[The Normal Heart]]* (2014)
* *[[The Audition]]* (2015) (lyhytelokuva)
* *Meren äärellä* (*By the Sea*, 2015)
* *Hitting the Apex* (2015)
* *The Big Short* (2015)
* *[[The OA]]* (2016–2019) (televisiosarja)
* *Voyage of Time* (2016)
* *War Machine* (2017)
* *[[Brad’s Status]]* (2017)
* *[[Sweetbitter]]* (2018–2019) (televisiosarja)
* *[[Beautiful Boy (vuoden 2018 elokuva)|Beautiful Boy]]* (2018)
* *[[Vice – vallan oikeat kasvot]]* (*Vice*, 2018)
* *[[The King (vuoden 2019 elokuva)|The King]]* (2019)
* *[[Lego Masters]]* (2020–) (televisiosarja)
* *[[The Third Day]]* (2020) (televisiosarja)
* *[[The Underground Railroad]]* (2021) (minisarja)
* *[[She Said]]* (2022)
* *[[Blondi (elokuva)|Blondi]]* (*Blonde*, 2022)

## Vastaavana tuottajana
* *[[God Grew Tired of Us]]* (2006)
* *The Tehuacan Project* (2007)
* *[[Koiran vuosi]]* (*Year of the Dog*, 2007)
* *[[Aikamatkustajan vaimo]]* (*The Time Traveler’s Wife*, 2009)
* *[[Pippa Leen yksityiset elämät]]* (*The Private Lives of Pippa Lee*, 2009)
* *[[Big Men]]* (2013)
* *Fury* (2014)
* *[[Selma (elokuva)|Selma]]* (2014)
* *[[Moonlight (vuoden 2016 elokuva)|Moonlight]]* (2016)
* *[[The Lost City of Z]]* (2016)
* *[[Okja]]* (2017)
* *[[If Beale Street Could Talk]]* (2018)
* *[[The Last Black Man in San Francisco]]* (2019)
* *[[Kajillionaire]]* (2020)
* *[[Minari]]* (2020)
* *[[Irresistible (vuoden 2020 elokuva)|Irresistible]]* (2020)
* *[[The Underground Railroad]]* (2021) (televisiosarja)
* *[[Father of the Bride]]* (2022)
* *[[Women Talking]]* (2022)
* *[[Outer Range]]* (2022) (televisiosarja)

## Aiheesta muualla
*
Eero Okkonen

**Eero Okkonen** (s. 25. tammikuuta 1958 Sotkamo) on suomalainen pesäpalloilija. Okkonen edusti pääsarjaurallaan Sotkamon Jymyä, Siilinjärven Ponnistusta ja Kiteen Urheilijoita. Sotkamon Jymyssä pelatessaan Okkonen saavutti kolme SM-kultaa kaudella 1990, kaudella 1992 ja kaudella 1993, yhden SM-hopean kaudella 1991 ja  yhden SM-pronssin kaudella 1994. Okkonen pelasi urallaan kolme Itä-Länsi-ottelua vuosina 1984, 1988 ja 1993. Hän pelasi ulkokentällä kopparina. Okkonen pelasi Pesäpallon SM-sarjassa ja Superpesiksessä yhteensä 241 runkosarjaottelua. Näissä hän löi yhteensä neljä kunnaria ja 108 tavallista juoksua, toi 156 juoksua ja keräsi 1027 kärkilyöntiä. Okkonen pelasi urallaan 44 ylemmän loppusarjan ottelua. Näissä hän löi yhden kunnarin ja 14 tavallista juoksua, toi 20 juoksua ja keräsi 198 kärkilyöntiä. Okkonen pelasi urallaan 11 alemman loppusarjaottelua. Näissä hän löi kolme kunnaria ja seitsemän tavallista juoksua, toi 14 juoksua ja keräsi 65 kärkilyöntiä.

## Lähteet
Royal Air Maroc

**Royal Air Maroc** () eli **RAM** on marokkolainen valtion omistama lentoyhtiö, joka perustettiin vuonna 1953 nimellä Royal Air Maroc—Compagnie Nationale de Transports Aériens. Yhtiön päälentoasemana toimii Mohammed V:n kansainvälinen lentoasema Casablancassa. Yhtiön pääkonttorikin sijaitsee kaupungissa. Royal Air Marocin laivasto koostuu 50 lentokoneesta. Yhtiö lentää noin sataan kohteeseen pääosin Afrikassa, Euroopassa ja Lähi-idässä. Royal Air Maroc on ollut Oneworld-lentoyhtiöallianssin jäsen 1. huhtikuuta 2020 lähtien.

## Laivasto

### Nykyinen laivasto
Heinäkuussa 2022 Royal Air Marocin laivasto koostuu seuraavista konetyypeistä. Laivaston keski-ikä on 11,2 vuotta.

## Lähteet

## Aiheesta muualla

* Royal Air Marocin virallinen verkkosivusto
International Fellowship of Evangelical Students

**International Fellowship of Evangelical Students** (lyh. **IFES**) on maailmanlaajuinen opiskelijaliike, jonka tarkoituksena on kertoa evankeliumia opiskelijoiden keskuudessa. IFES koostuu opiskelijoista, henkilökunnasta ja tukijoista ympäri maailmaa. Järjestö toimii yli 170 maassa. Järjestö toimii Suomessa nimellä Suomen Evankelisluterilainen Opiskelija- ja Koululaislähetys. 

## Katso myös
* Campus Crusade for Christ, kristillinen kampusjärjestö
* World Student Christian Federation, kristillisten ylioppilaiden maailmanliitto

## Aiheesta muualla
* Järjestön kansainväliset verkkosivut 
* Suomen evankelisluterilaisen opiskelija- ja koululaislähetyksen sivut

## Lähteet
Lusiferaasit

**Lusiferaasit** ovat oksidoreduktaaseihin kuuluvia entsyymejä, jotka katalysoivat lusiferiineiksi kutsuttujen substraatin hapettumista hapen ja koentsyymin kuten ATP:n tai flaviinimononukleotidin avulla virittyneeksi yhdisteeksi. Virityksen purkautuessa vapautuu fotoni. Eräät lusiferaasit tarvitsevat myös kalsium- tai magnesiumioneja toimiakseen. Useimmiten vapautuva säteily on sinisen tai vihreän valon aallonpituudella.

Lusiferaasit ovat yleisimpiä bioluminesenssin aiheuttajia. Niitä esiintyy useissa eliöissä kuten bakteereissa, sienissä, panssarisiimaeliöissä, polttiaiseläimissä, piikkinahkaisissa, nivelmadoissa äyriäisissä, nilviäisissä, tuhatjalkaisissa, hyönteisissä (kiiltomadot, sepät) ja eräissä kaloissa. Useat lusiferaaseja hyödyntävät eliöt elävät merissä.

## Lusiferaasityyppejä

Bakteerien lusiferaasit hyödyntävät koentsyyminään flaviinimononukleotidia ja lusiferiini on pitkäketjuinen aldehydi kuten myristyylialdehydi. Lusiferaaseja on muun muassa *[[Vibrio]]*-suvun bakteereissa ja rakenteeltaan ne ovat oligomeereja. Monet bioluminoivat bakteerit ovat syvänvedenkalojen symbiootteja.

Sienten lusiferaasien koentsyymi on NADH tai |NADPH. Substraatti on polyfenoleihin kuuluva 3-hydroksihispisiini.

Panssarisiimaeliöissä lusiferiini on porfyriinijohdannainen. Yksi yleisimmistä lusiferaasityypeistä käyttää substraattinaan koelenteratsiinia ja näitä entsyymejä on muun muassa polttiaiseläimissä, piikkinahkaisissa, äyriäisissä ja eräissä kaloissa.

Hyönteisten, erityisesti kiiltomatojen, lusiferaasit ovat runsaasti tutkittuja. Ne vaativat toimiakseen ATP:tä ja magnesiumioneja. Rakenteeltaan entsyymi on dimeeri ja massaltaan 95 kDa.

## Hyödyntäminen
Erityisesti kiiltomatojen lusiferaaseja käytetään monien biologisten prosessien seurantaan. Käyttökohteita ovat esimerkiksi entsyymikinetiikka ja immunomääritykset.

## Lähteet
Hendersonin piirikunta (Pohjois-Carolina)

**Hendersonin piirikunta** () on Yhdysvaltojen Pohjois-Carolinan osavaltiossa sijaitseva piirikunta. Sen väkiluku oli 116&nbsp;281 vuonna 2020. Piirikunnan hallintokeskus on Hendersonvillen kaupunki. Piirikunta on perustettu 1838.

## Kuvia piirikunnasta

Kuva:Henderson courthouse 9239.JPG|Hendersonin piirikunnan oikeustalo Hendersonvillessä.
Kuva:Main Street Hendersonville.jpg|Hendersonvillen keskustaa.


## Lähteet

## Aiheesta muualla
Singsby

**Singsby** on kylä Mustasaaren kunnassa Pohjanmaan maakunnassa. Kylä sijaitsee noin kymmenen kilometrin päässä Vaasan keskustasta. Naapurikyliä ovat Karperö, Jungsund ja Gerby. Ainakin osa kylästä rajautuu Vaasan keskustaajaman alueelle. Singsbyn asutus sijoittuu hajanaisesti Singsbyntien ja Jungsundintien varsille sekä näiden läheisyyteen.

Vanhan tarinan mukaan Singsbyssä asui noita nimeltä Dardi Månsdotter 1640-luvulla. Paikka, joka tunnetaan yleisesti nimellä Trollkuniback, on nimetty noidan mukaan. Kyläläisten mukaan Dårdi teki noituutta ja taikuutta, tästä ei kuitenkaan ole todisteita.

Singsby valittiin Pohjanmaan vuoden kyläksi vuonna 2018.

## Historia
Singsbyn ja Karperön alueella sanotaan olleen asutusta jo 1300-luvulla. Alkujaan Singsbyn asutus sijoittui pienille saarille kunnes maankohoaminen toi ne yhteen. Kylän alemmat alueet ovat olleet aikaisemmin merenpohjaa ja niitä ryhdyttiin ajan saatossa hyödyntämään maanviljelyssä. Alueen tiet noudattavat pääosin entisten saarten ja peltoalueiden välistä murtolinjaa.

## Lähteet
Ironin piirikunta (Utah)

**Ironin piirikunta** () on Yhdysvaltojen Utahin osavaltiossa sijaitseva piirikunta. Sen väkiluku oli 57&nbsp;839 vuonna 2020. Piirikunnan hallintokeskus on Parowanin kaupunki. Piirikunta perustettiin 31. tammikuuta 1850.

## Lähteet

## Aiheesta muualla